Държавен вестник, бр. 80, 2016 г., стр. 23

БРОЙ  80	
Д Ъ Р Ж А В Е Н  В Е С Т Н И К 	
СТР.  23  
(2) Всеки осигурителен период, завършен 
съгласно законодателството на Договарящи-
те държави преди влизането в сила на тази 
Спогодба, също се взема предвид за целите 
на определяне на правата, произтичащи от 
тази Спогодба.
(3) Тази Спогодба е приложима и за оси-
гурителните събития, възникнали преди 
влизането є в сила. 
Член 37
Влизане в сила
(1) Тази Спогодба подлежи на ратификация.
(2) Договарящите държави взаимно се уве-
домяват в писмен вид чрез дипломатически 
средства относно изпълнението на вътрешните 
правни процедури, необходими за влизането 
в сила на тази Спогодба.
(3) Тази Спогодба влиза в сила от първия 
ден след изтичането на месеца, в който е по-
лучено окончателното писмено уведомление, 
посочено в алинея 2 на този член. 
(4) В отношенията между Република Бъл-
гария и Черна гора Конвенцията за социално 
осигуряване между Федеративна народна 
република Югославия и Народна република 
България, сключена на 18 декември 1957 г. в 
Белград, престава да бъде валидна от датата 
на влизане в сила на тази Спогодба.
Член 38
Срок и денонсиране на спогодбата
(1) Тази Спогодба се сключва за неограничен 
период от време. Всяка Договаряща държава 
може да я денонсира по време на текущата 
календарна година в писмен вид посредством 
връчване на най-малко шестмесечно уведом-
ление по дипломатически път считано от 
последния ден на тази година.
(2) В случай на денонсиране на тази Спо-
годба нейните разпоредби продължават да 
се прилагат по отношение на придобитите 
права, както и по отношение на исканията 
за обезщетения, подадени до деня на денон-
сирането є.
В уверение на горното упълномощените 
представители подписаха тази Спогодба.
Изготвена и подписана в София на 1 фев-
руари 2016 г. в два оригинални екземпляра 
на български език и черногорски език, като 
двата текста са с еднаква сила. 
За Република България:	
За Черна гора:
Ивайло Калфин, 	
Игор Лукшич,
министър на труда	
министър
и социалната	
на външните 
политика	
работи и
Петър Москов,	
европейската 
министър на	
интеграция
здравеопазването	
на Черна гора
8059
AДМИНИСТРАТИВНО 
СПОРАЗУМЕНИЕ
за прилагане на Спогодбата между Република 
България и Черна гора за социална сигурност
(Одобрено с Решение № 4 от 2016 г. на Минис-
терския съвет. В сила от 1 октомври 2016 г.)
На основание чл. 27, ал. 1 от Спогодбата 
между Република България и Черна гора за 
социална сигурност, подписана в София на 
1 февруари 2016 г. (оттук нататък „Спогодба-
та“), компетентните органи на Договарящите 
държави по чл. 1, ал. 1, т. 3 от Спогодбата се 
договориха за следното:
Ч а с т  I
OБЩИ РАЗПОРЕДБИ
Определяне на понятията
Член 1
Понятията, използвани в това Администра-
тивно споразумение, имат значението, опреде-
лено в чл. 1 от Спогодбата.
Oргани за връзка
Член 2
(1) Органите за връзка съгласно чл. 26 от 
Спогодбата са:
В Република България:
 – Централно управление на Национална-
та агенция за приходите – по отношение на 
част ІІ от Спогодбата;
 – Централно управление на Националната 
здравноосигурителна каса – по отношение на 
обезщетенията в натура;
 – Националният осигурителен инсти-
тут – по отношение на паричните обезщетения 
от държавното обществено осигуряване;
 – Агенция за социално подпомагане – за 
семейните помощи за деца.
В Черна гора:
 – Министерствата, компетентни за прав-
ните разпоредби по чл. 2 от Спогодбата, 
които могат да прехвърлят компетенциите 
си като органи за връзка върху компетентни 
институции.
(2) При прилагането на Спогодбата и на 
настоящото споразумение органите за връзка 
си сътрудничат, предоставят си взаимно прав-
на и административна помощ и могат да се 
обръщат непосредствено към компетентните 
органи, институции и заинтересованите лица 
или към упълномощените от тях.
(3) Органите за връзка на двете Договарящи 
държави с цел изпълнение на задълженията, 
предвидени в Спогодбата и в настоящото спо-
разумение, одобряват съответните двуезични 
формуляри.
Институции
Член 3
Институциите в съответствие с чл. 1, ал. 1, 
т. 5 от Спогодбата са:
В Република България:
1. По отношение на част ІІ от Спогодба-
та – Националната агенция за приходите.